महाराष्ट्र के पांच शहरों में कम तीव्रता वाले धमाके की योजना का पर्दाफाश हुआ है। मुंबई, पुणे,सोलापुर, सतारा और नालासोपारा में धमाके की योजना थी। महाराष्ट्र ए टी एस ने इस मामले में 20 देसी बम और 21 देसी पिस्तौल बरामद किया है। तीन लोगों की गिरफ्तारी हुई थी जो अब चार हो गई है। पहले हिन्दू गोवंश रक्षा समिति का सदस्य वैभव राउत, श्री शिवप्रतिष्ठान हिन्दुस्तान का सदस्य सुधन्वा गोंधेलकर और एक तीसरा शरद कलास्कर गिरफ्तार हुआ। ये तीनों 28 अगस्त तक एटीएस की कस्टडी में हैं। शरद कलास्कर से पूछताछ के दौरान पता चला कि नरेंद्र दाभोलकर ही हत्या में वह भी शामिल था और उसके साथ एक और शख्स भी था जिसका नाम सचिन अंदुरे है। एटीएस ने सचिन को गिरफ्तार कर सीबीआई के हवाले कर दिया है। एटीएस ने एक और शख्स को गिरफ्तार किया है जिसका नाम है श्रीकांत पांगरकर। इस तरह से चार एटीएस के पास हैं और एक सीबीआई के पास। हाल के दिनों में अभी तक पांच लोग गिरफ्तार हो चुके हैं।